
+ Final de an școlar și pentru colectivul de 
la Şcoala Sf. Nicolae. După osteneala de 2 se- 
mestre, serbarea şi petrecerea câmpenească au 
punctat un an plin de roade şcolare, mereu sub 
ocrotirea Sfântului Nicolae. Dorim odihnă bine- 
cuvântată tuturor! 


+ Biserica Izvorul Tămăduirii - Spital din Ineu 
este gazda primitoare a unui mare odor: inima 
Sfântului Luca al Crimeii. Aceasta va rămâne 
la închinare până în data de 14 iunie. 


+ Săptămâna aceasta Dumnezeu a chemat la El pe mai mulţi apropiaţi ai obştii noastre: 

Întâi pe prof. Mircea Buta, pe care îl ştim de ani buni dirijând corurile de la Catedrala veche şi studenţesc şi ve- 
nind cu osârdie dimineaţa devreme la Utrenii și Liturghiile de peste săptămână. 

Apoi a adormit Elena, mama surorii Ramona şi bunica lui Mario-David, unul din fotografii talentaţi de la Bisericu- 
ţă. Amândoi s-au arătat întăriţi, ştiind că cea dragă lor a plecat spovedită şi împărtăşită. 

O altă bunică, Irina, a maicii lustina de la Băița, a adormit şi ea săptămâna aceasta. O vedeam din când în când la 
slujbe, împreună cu fiica sa, demnă în durerea de a-şi fi pierdut acum câţiva ani cealaltă fată. 

Dumnezeu să-i aşeze pe toţi trei cu drepţii! 


* Luni, ierarhii arădeni au sfinţit Centrul educaţional-medical „Sfinţii Doctori 
fără de arginţi” de pe str. Sava Tekelia din Arad (aproape de Bisericuţă), recent re- 
novat. Cabinetele vor funcţiona în parteneriat cu Inspectoratul Şcolar Judeţean Arad, 
având ca scop derularea unor programe de sănătate relaţională, educaţie pentru viață 
şi educaţie pentru sănătate. (sursa: arhiepiscopiaaradului.ro) 


+ Săptămâna trecută, Curtea Supremă de Justiţie a Israelului a dat o sentinţă irevoca- 
bilă cu privire la exproprierea terenurilor proprietatea Patriarhiei Ierusali- 
mului, din apropierea porţii Jaffa, pornită de o organizaţie evreiască radicală. Încer- 
carea patriarhului de a împiedica exproprierea durează de 17 ani, acesta vădind ne- 
dreptatea făcută ortodocșilor, dar nereuşind să împiedice achiziţionarea terenurilor 
de către evreii radicali. (sursa: orthodoxtimes.com) 


* Lunea trecută, o mână de evrei ultra-ortodocşi au vandalizat capela Sionului, 
unde a avut loc Cina cea de Taină și Pogorârea Sfântului Duh. Atacatorii i-au amenin- 
ţat cu moartea pe paznicii puşi de Patriarhia Ierusalimului. Din păcate, nu este primul 
incident de acest fel. (sursa: orthodoxchristian.com) 


DESPRE 
Rugăciunea 
Domnească 


DESPRE RUGĂCIUNEA DOMNEASCĂ 


Cartea reprezintă o colecţie de texte filocalice, maxime şi cugetări cu note şi traduceri 
realizate de Părintele Acad. Dumitru Stăniloae. Textele despre rugăciunea Tatăl nostru 
sunt extrase de la sfinţi precum: Grigorie Sinaitul, Ioan Scărarul, Isaac Sirul, Nicodim 
Aghioritul, Grigorie Palama, Simeon Noul Teolog ş.a. 


„Să facem din fiecare gând, din fiecare întâlnire, ocazia unei rugăciuni neîncetate. 
Această întâlnire cu lucrurile şi cu fiinţele este o cale de a ajunge la o stare de rugăciune 
şi chiar de liturghie personală, unită cu rugăciunea continuă lui Hristos Arhiereul nos- 
tru, Care a sfinţit toate şi vrea să sfinţească toate neîncetat prin noi, primind jertfele 
noastre şi oferindu-le Tatălui împreună cu propria Sa jertfă.” 

-P- hdexihdina A 


66 Astăzi în lume lipseşte dis- 
poziţia bună, mărimea de 
suflet. 


GENERAȚIA 
NEPĂSĂRII 


sf. Paisie Aghioritul 


Nepăsarea faţă de Dumnezeu 
aduce nepăsarea şi faţă de toa- 
te celelalte. 


Le-au distrus pe toate, familia, învă- 
ţământul, serviciile. Nu-i interesea- 
ză nimic! Nu au nimic înlăuntrul 
lor... 


Mergi la o şcoală şi vei vedea. Dacă, 
de pildă, ferestrele sunt trântite de 
vânt, nu ştiu de se va afla vreun co- 


Unii cască gura la ele, alţii se uită 
cum se trântesc, alţii trec pe acolo 
ca şi cum nu s-ar întâmpla nimic. 
Nepăsare! 


Mi-a spus un ofiţer care era respon- 
sabil cu depozitele: Mă chinui să 
aflu un soldat serios să-l pun de 
pază la depozitul de carburanţi ca 
să nu dea alţii foc sau el însuşi să 
nu arunce vreo țigară din neaten- 
ție, şi nu găsesc! 


bărbătesc. Ne-am stricat cu desă- 
vârşire! Cum ne mai rabdă Dumne- 
zeu ? 


Nepăsarea faţă de Dumnezeu aduce 
descompunerea. Credinţa în Dum- 
nezeu este mare lucru. Omul care Îl 
adoră pe Dumnezeu, după aceea îşi 
iubeşte şi părinţii, şi casa, şi rudele, 
şi serviciul, şi patria. Unul care 
nu-L iubește pe Dumnezeu nu 
iubeşte nimic, nici familia şi nici 


il să le închidă ca să nu se spargă. ae uita aa patria. Toate încep de aici. 
pi parg Există un duh căldicel, deloc 


Sf. Abexandra, prima stareță de la Diveevo 
(13 iunie 1789) 


Tânără, bogată şi văduvă. A lăsat totul pentru Hristos şi s-a făcut monahie. După o vre- 
me i s-a arătat chiar Maica Domnului şi i-a zis că e rânduită să ridice o mănăstire nouă. 
Averea a dat-o să ridice Diveevo. Viaţa sfântă s-a vădit mai ales după adormirea ei. Un 
ofiţer bolnav a fost trimis de Sf. Serafim de Sarov la mormântul ei să-i ceară vindecare. 
Ofiţerul i-a văzut sfintele moaşte: scheletul întreg, oasele de culoarea chihlimbarului, 
iar din craniu izvora sfântul mir din trei părţi: din mijlocul frunţii şi din cele două orbi- 
te. S-a întors acasă complet sănătos, slăvind pe Dumnezeu. Sf. Serafim de Sarov vorbea 
despre Maica Alexandra cu o profundă cinstire. „Imbrăcămintea ei avea multe cârpeli, 
şalul îi era vechi, iar ochii ei erau mereu înlăcrimaţi. Până în ziua de astăzi îi sărut 
urmele picioarelor sale”. 

Odinioară, în patria mea, Farasa, 
oamenii spuneau: Dacă ai vreo trea- 
bă, n-o lăsa pe mâine. Dacă ai mân- 
care bună, las-o pe mâine, că poate 
vine un musafir. Astăzi se gândesc: 
Să lăsăm treaba, că poate va veni 
cineva mâine şi ne va ajuta. Dar 
mâncarea cea mai bună s-o mân- 
căm în seara asta. 


Astăzi cei mai mulţi se învârtesc în 
jurul lor. Se gândesc numai la ei în- 
şişi. Să presupunem că plouă, se face 
potop. Veţi vedea că cei mai mulţi 
dintre noi se vor gândi dacă nu au 
rufe puse la uscat, ca să meargă să le 
adune. Rufele de se vor uda, iarăşi se 
vor usca. Dar cu cei ce seceră ce se 
întâmplă? Vă doare pentru ei ca să 
faceţi o rugăciune? Nu ştiu dacă se 
vor găsi 5-6 suflete care să-și aducă 
aminte de sărmanii ţărani. 


Omul nu se gândește la celălalt, 
nu iese din sine, ci mereu se în- 
vârte împrejurul său, se are pe sine 
drept centru, iar nu pe Hristos. 


Dacă ieşiţi afară din casă, aruncaţi o 
privire şi în jurul vostru. Se poate ca 
cineva, fie din răutate, fie din nea- 
tenţie, să arunce ceva şi să ia foc. De 
aceea, aruncaţi câte o privire. Şi 
aceasta ţine de cele duhovniceşti, 
pentru că privirea aceasta conţine 
dragoste, arată că îţi pasă! Eu când 
ies din chilie arunc o privire să văd 
dacă nu arde ceva, sau dacă aud o 
bubuitură, iau aminte: ce se întâm- 
plă? Şi fac rugăciune. 


La cel ce nu se interesează de sine 
din dragoste faţă de ceilalţi, nu nu- 
mai Dumnezeu priveşte cu mult in- 
teres, ci toți oamenii se interesează 


de el. Trebuie să cultivăm mărimea 
de suflet. 


Trec anii şi ce ani grei sunt! Cazanul 
fierbe. Dacă cineva nu este puţin 
întărit, cum va putea, oare, înfrunta 
o situaţie grea? Căutaţi să vă îmbăr- 
bătaţi! Strângeţi-vă puţin! Văd ce ne 
aşteaptă şi de aceea mă doare. Nu vă 
lăsaţi slobozi! 


Astăzi în lume nu se justifică neştiin- 
ţa. Lipseşte dispoziţia bună, mări- 
mea de suflet. Dar cel ce are dis- 
poziţia bună de a-L cunoaşte pe 
Hristos, Il va cunoaşte. Atunci 
când vrea, omul poate afla multe 
posibilităţi ca să cunoască adevărul. 


cireșule 


Cireşule cu frunze tremurânde, 


neprihănit şi tânăr voievod, 


surâzi cu flori, binecuvânţi cu rod, 


sfințeşti cu patrafirul umbrei blânde. 


Tu schimbi în daruri tot ce-aduni din glod, 
ci eu mă-ncheg în desfrânări flămânde, 


sunt numai mârşăvii şi numai pânde, 


Radu Gyr 


Tu vii şi-acum din rai pe huma asta, 


mă sparg în uri şi-n pofte mă slobod. 


pe care-o pângăresc de-a curmeziş, 


şi dacă-ți suie-omizile pe casta 


lumină a cerescului frunziş, 
vin din osânda mea, cresc din năpasta 


cu care spurc toți îngerii trimişi. 

cane îți cunoşti 
ziua Morții 


Frank Atwood din Arizona, SUA, a 
fost condamnat la moarte în 1987 
pentru o crimă pe care a susținut 
până în ultima clipă a vieţii că nu a 
făcut-o: uciderea unei fetițe de 8 
ani. În închisoare viaţa i s-a schim- 
bat total. De la tânărul rebel, care 
trecuse prin toate şi le încercase pe 
toate, a ajuns la căutătorul de ade- 
văr. A terminat două facultăţi, s-a 
căsătorit în 1991. Apoi Frank îi 
scrie unui ierarh ortodox din Cipru, 
care îl pune în legătură cu Părinţii 
Mănăstirii „Sfântul Antonie cel Ma- 
re” din Arizona, întemeiată de Pă- 
rintele Efrem Filotheitul, şi care se 
afla chiar în oraşul închisorii sale. 
În 1998 a fost botezat ortodox, pri- 
mind numele Antonie. Şi toate aces- 
tea s-au întâmplat el fiind în închi- 
soare. După nenumărate recursuri 
şi cereri de grațiere, Antonie, tuns 
în schima mare în ultimele zile ale 
vieţii sale, cu numele Efrem, a fost 
executat în 8 iunie, săptămâna tre- 
cută. Redăm mai jos câteva mărtu- 
rii despre acest om. 


Mărturia Mitropolitului Atha- 
nasie de Limassol 


„Frank Atwood m-a găsit pe vremea 
când eram stareţ la mănăstirea 
Mahera, prin intermediul unei cărţi 
intitulate Muntele tăcerii. Frank a 
citit cartea cât era în închisoare şi a 
dorit să ia legătura cu părintele Ma- 
xim, despre care se vorbea în ea. 
Astfel că a sunat la noi, iar eu i-am 
răspuns. 


Era deja condamnat la moarte. A 
vrut să afle despre Dumnezeu, des- 
pre Biserica Ortodoxă şi despre mo- 
nahism. A rămas că o să ne scriem. 
La început mi s-a părut ciudat să 


primesc scrisori de la un condamnat 
la moarte din Arizona. Insă apoi 
lucrurile au curs firesc şi am purtat 
o corespondenţă intensă vreme de 
2-3 ani. Aşa am aflat că în tinereţe 
Frank făcuse multe trăznăi, pentru 
care era vestit în oraşul său. Când a 
fost ucisă fetiţa, el a fost arestat, 
fiind considerat capabil de aşa ceva. 
Apoi l-au judecat şi l-au condamnat 
la moarte, fiind închis într-o închi- 
soare de maximă securitate. 


Acolo a stat timp de 34 de ani. În tot 
acest timp a citit foarte multe cărţi, 
a căutat, a cercetat şi a ajuns la con- 
cluzia că Biserica Ortodoxă este ade- 
vărata Biserică a lui Hristos. Apoi a 
cerut să fie botezat. Şi de atunci se 
numeşte şi Antonie. L-am vizitat de 
două ori, acum 10 ani şi acum 5 ani. 
A treia oară nu mi-au mai dat voie, 
fiind definitiv condamnat la moarte. 


Omeneşte vorbind, condiţiile în care 
stă sunt ireproşabile. Dar sufletește 
este groaznic. Zeci de ani a stat sin- 
gur-singurel în celula sa, fără să 
poată vorbi cu cineva, decât din 
când în când cu soţia şi cu părintele 
duhovnic. Şi cu toate acestea şi-a 
păstrat limpezimea minţii. Am vor- 
bit cu el despre cele întâmplate şi 
mi-a spus cu toată sinceritatea că nu 
el este vinovatul. Este pregătit însă 
pentru orice va îngădui Dumnezeu 
să se întâmple.” 


Mărturia unui jurnalist pre- 
zent la execuţie 


Un jurnalist care a fost de față la 
execuţia a spus mai apoi că „a fost 
probabil cea mai liniştită dintre toa- 
te execuțiile la care am fost martor”. 


Mărturia lui Antonie-Efrem 
Atwood 


„Am suferit enorm până să ajung să 
învăţ ce înseamnă dragostea adevă- 
rată, jertfelnică, și cum pot să o pun 
în practică în condiţiile vieţii mele 
de condamnat la moarte. Lupta mea 
de despătimire nu diferă de lupta 
oricărui alt creştin. Părinţii Bisericii 
m-au învăţat că, fără suferinţe, 
nu putem cunoaşte adevărul, că 
numai prin durere dobândim înţele- 
gerea duhovnicească. 


Am înţeles că a-ţi lua crucea în- 
seamnă a omori păcatul şi a transfi- 
gura patimile. Crucea se referă şi la 
voinţa pregătită pentru suferinţă; în 
timp ce acţiunile mele anterioare 
erau rezultatul urii împotriva tutu- 
ror, pentru că fusesem agresat sexu- 
al, şi al mâniei provocate de jignirile 
primite, am început în sfârşit să-mi 
văd necazurile ca pe o binecuvânta- 
re. Aşa cum minereul de fier, când e 
scos din pământ în stare brută, e 
urât vederii, ca apoi, după ce e cură- 
ţit în foc şi bătut cu ciocanul, să iasă 
din el o spadă frumoasă, tot aşa fo- 
cul şi loviturile necazurilor ne cură- 
ţesc şi ne înfrumuseţează sufletul.” 


Mărturia din ziua execuţiei: „Îţi 
mulțumesc, dragul meu părinte, că 
ai venit astăzi şi pentru că m-ai călă- 
uzit pe calea credinţei. Doresc să-i 
mulțumesc minunatei mele soţii 
care m-a iubit cu toată fiinţa ei. Do- 
resc să mulţumesc prietenilor mei 
şi celor din echipa juridică, şi, mai 
presus de orice lui Iisus Hristos 
care prin acest proces judiciar 
nedrept m-a dus la mântuire. 
Mă rog Domnului să aibă milă de 
noi toţi şi Domnul să aibă milă şi de 
mine”. 

Mireasma trecutului 


Olga Greceanu a fost o femeie 
care a impresionat pe toţi cei 
care au cunoscut-o. Pictoriţă 
cu 0 viziune extrem de bine în- 
temeiată în tradiția româneas- 
că, scriitor şi intelectual creş- 
tin, comentatoare a Bibliei. A 
primit de la patriarhii Nicodim 
şi Justinian permisiunea speci- 
ală de a predica în biserică, lu- 
cru extrem de rar printre laici 
şi cu atât mai mult printre fe- 
mei. A fost singura femeie 
membră a cercului intelectual 
şi mistic Rugul Aprins. Din 
punct de vedere artistic era o 
avangardistă, o inovatoare în 
tehnica frescei. O femeie cu 
personalitate puternică, care a 
fost acceptată în cercul atât de 
conservator al Bisericii Orto- 
doxe. Cine era, totuşi, această 
femeie-fenomen? 


S-a născut în 1890 la Nămăeşti, lân- 
gă Câmpulung Muscel. Se trăgea 
dintr-o familie din marea aristocrație 
poloneză, care i-a lăsat o avere consi- 
derabilă: case, moşii, obiecte valo- 
roase. A studiat în Belgia, arte plasti- 
ce şi chimie, iar la Paris s-a speciali- 
zat în frescă. Tot în Belgia l-a cunos- 
cut pe viitorul său soţ, Nicolae Gre- 
ceanu, cu care s-a căsătorit în 1914 şi 
alături de care avea să stea într-o 
căsnicie care a durat 47 de ani. 


A realizat mari ansambluri murale, 
cum sunt frescele de la Universitatea 
de Arhitectură şi Urbanism „lon 
Mincu”, de la Institutul de Istorie 
„Nicolae Iorga” al Academiei Roma- 
ne, frescele din clădirea Sfântului 
Sinod sau mozaicurile bisericii Mă- 


Olga Greceanu. 
artista de la 


Rugul Aprins 


năstirii Antim din Bucureşti. A avut 
expoziţii în ţară şi în marile oraşe 
europene, a participat la Expoziţia 
universală din New York (1939). Se 
număra printre doamnele apropiate 
de regina Maria. Era în elita cultura- 
lă a Capitalei şi era prietenă cu artişti 
de talia lui Luchian sau Tonitza. 


S-a afirmat si ca scriitoare, publicând 
mai multe cărţi, studii fundamentale 
de teoria artei, dar şi scrieri istorice, 
literare şi religioase, romane şi nuve- 
le, precum şi numeroase articole în 
presă. 


Olga Greceanu mărturiseşte transfi- 
gurarea sufletului său cu ocazia pe- 
lerinajului întreprins la Ierusa- 
lim (anii 1932-1933); acest moment 
a însemnat pentru ea nu doar vizita- 
rea Locurilor Sfinte, ci ocazia unui 
parcurs spiritual: a urmărit paşii lui 
lisus, L-a întâlnit în fiecare colţişor 
din Ţara Sfântă, aşa cum îl indicau 
Evangheliile. Aici, ea s-a rugat şi s-a 
documentat, a alcătuit singură hărți 
ale unor locuri biblice, dar mai pre- 
sus de toate, s-a umplut de o bucurie 
şi o dorinţă puternică de a spune şi 
altora cine este Iisus şi de ce fără El 
viaţa nu are sens; în Ţara Sfântă a 
luat hotărârea de a scrie Dicţionarul 
Biblic: „numai amintirea locurilor 
nu ajunge. Acei paşi ai Fiului lui 
Dumnezeu trebuie urmăriţi, învă- 
țați, pătrunşi, explicați prin istorisi- 
rea evangheliştilor”. Schimbarea se 
petrecuse în sufletul ei. „De atunci, 
spune ea, Biblia mi-a stat mereu 
deschisă pe masă”. În ziua Învierii, 
fusese martora pogorârii Luminii 
Sfinte şi văzuse, cu altă ocazie, Giul- 
giul din Torino. De acum, sufletul i 
se umpluse de lumină şi râvnă, sim- 
ţea nevoia să împărtăşească şi altora 
bucuria credinţei. 


Pelerinajul în Israel şi apoi întâlni- 
rea cu membrii Rugului Aprins 
au dus la convertirea ei profundă. A 
devenit ucenică a părintelui Sofian 
Boghiu, iar restul vieţii sale l-a trăit 
sub semnul unei credinţe puternice 
şi a unui excepţional simţ al provi- 
denţei. La slujbele de la Antim parti- 
cipa cu evlavie, iar la conferinţe cu 
interes. 


Din nefericire, instalarea regimului 
comunist a însemnat pentru Olga 
Greceanu pierderi de mare anvergu- 
ră: i s-au confiscat bunurile şi propri- 
etăţile şi i s-a luat şi dreptul de sem- 
nătură. În perioada comunistă, în- 
trucât era marginalizată, s-a implicat 
cu multă pasiune în restaurarea de 
monumente bisericeşti şi icoane. 


La 86 de ani, Olga Greceanu era pe 
schela Schitului Darvari, unde resta- 
ura fresca originală. Vârsta nu avea 
importanţă pentru ea. La sfârşitul 
lucrărilor a coborât, spunând că se 
simte obosită, după care s-a retras în 
atelier. Acolo a şi fost găsită mai târ- 
ziu, după ce-şi începuse odihna fără 
sfârşit. 


A scris un monumental dicţionar de 
teologie, publicat postum (la aproape 
50 de ani de la încheierea lui) sub 
titlul „Mărturie în cuvânt şi chip. 
Vocabular al credinţei şi vieții spiri- 
tuale”. Acestei lucrări i-a dedicat 
peste trei decenii din viaţa sa. Cele 
peste 1400 de articole însoţite de 
500 de desene, de-a lungul celor 
aproape 2250 de pagini de manus- 
cris, se oferă cititorilor într-un mod 
elaborat, un stil elegant, dar şi cate- 
hetic. Cuvântul înainte este semnat 
de însuşi Patriarhul Daniel. 

Chipuri luminoase 


Aceşti mucenici, fraţi după trup, 
erau din Vilnius, cetatea Lituaniei, 
unde oamenii acelei ţări se închinau 
focului. Venind în Litva un preot, 
anume Nestor, de la acela au primit 
dumnezeiescul Botez. Apoi ei petre- 
ceau viaţă cuviincioasă creştinească 
şi slujeau voievodului Litvei, dar îşi 
tăinuiau înaintea lui creştineasca 
credinţă. Insă n-au putut s-o tăinu- 
iască mult, pentru că n-au voit să se 
asemene altora, nici să-şi tundă ca- 
pul şi barba, precum le tundeau pă- 
gânii, nici să mănânce carne în zile 
de post, nici să facă altă întinare 
potrivnică creştinătăţii. 


Fiind întrebaţi odată de voievod, 
pentru ce nu urmează obiceiurilor 
celor vechi ale litvenilor, ei au măr- 
turisit cu îndrăzneală că sunt 
creştini. Iar voievodul îi silea să se 
lepede de creştinătate şi să mănânce 
cărnurile cele puse înaintea lor pe 
masă. Dar ei cu tărie n-au voit să 
guste din cărnuri, de vreme ce 
atunci era zi de post. Deci, a porun- 
cit voievodul ca să-i închidă într-o 
temniţă întunecoasă, în care ei cu 
veselie, nu ca în temniţă, ci ca la o 
împărăție au mers, bucurându-se şi 
mulţumind lui Dumnezeu că s-au 
învrednicit a pătimi pentru Sfântul 
Lui nume. 


Petrecînd ei în temniță un an, lui 
Ioan i-a slăbit tăria sufletească, spe- 
riat de chinurile temniţei, înfri- 
coşându-se de munci. Apoi a trimis 
la voievod rugăminte ca să-l libereze 
din închisoare, făgăduind că va îm- 
plini toate poruncile aceluia. Iar vo- 
ievodul, bucurându-se, a poruncit să 
-i libereze pe amândoi şi i-a rânduit 
în cea dintâi slujbă. Drept aceea 
Ioan se asemăna păgânilor, făcând 
obiceiul lor şi împlinind voinţa voie- 
vodului, dar în inima sa ţinea creşti- 
nătatea. Iar Antonie nicidecum nu şi 


Sfinții Mucenici Antonie, 
loan și Eustatie - 
ocrotitorii Lituaniei 


-a schimbat creştinescul obicei, ci 
fără temere făcea ceea ce se cade 
adevăratului creştin a face; iar pe 
Ioan îl ocăra pentru a lui nevredni- 
cie şi teamă şi îl sfătuia în tot chipul 
să vină la pocăință şi, neînfricoşân- 
du-se de chinuri, iarăşi să mărturi- 
sească pe Hristos în public. 


Într-o vreme, când, după obicei, 
amândoi fraţii stăteau înaintea voie- 
vodului, loan mânca cărnurile ce i se 
dădeau lui, fiind zi de post, iar ferici- 
tul Antonie nici nu voia să guste, 
mărturisind că este creştin. Deci, 
iarăşi din porunca voievodului l-a 
închis în temniţă; iar loan era într-o 
ocară de la toţi, neiubit de creştini ca 
un călcător de lege, iar de păgâni 
ocărât ca un nestatornic. Drept ace- 
ea şi-a venit în simţire Ioan şi din a 
sa cădere a început a se căi cu la- 
crimi. Şi apropiindu-se de cel mai 
înainte zis, presbiterul Nestor, l-a 
rugat să fie mijlocitor pe lângă frate- 
le său, ca să-i ierte greşeala lui şi să-l 
primească în împărtăşirea sa, cu 
adevărat căindu-se. Antonie a primit 
cu dragoste cuvintele fratelui său. 


Într-o zi, Ioan slujea voievodului şi 
văzând cuviincioasă vreme, a luat 
îndrăzneală şi s-a mărturisit fără 
temere că este creştin. Îndată din 
porunca voievodului l-au rănit şi toţi 
cei ce erau acolo cu sălbăticie l-au 
bătut mult cu mâinile şi cu beţele şi 
în temniţă l-au aruncat. Aici văzân- 
du-l Antonie, s-a umplut de negrăită 
bucurie. Şi petreceau amândoi în 
temniţă, preaslăvind pe Dumnezeu, 
unde s-au împărtăşit şi cu Preacura- 
tele şi de viaţă făcătoarele lui Hris- 
tos Taine de la cel mai înainte preot. 


Iar după câţiva ani pe Sf. Antonie I- 
au osândit la moarte înjositoare, ca 
pe un făcător de rele, adică de un 
copac să fie spânzurat. Iar Sf. loan a 
rămas în temniţă, pentru că aştep- 
tau păgânii să-l amăgească. Dar du- 
pă ce l-au văzut neschimbat întru 
sfânta credință şi cu îndrăzneală 
propovăduind chiar în temniţă pe 
Hristos, la aceeaşi moarte, ca şi mai 


înainte pe fratele său, osândindu-l, 
în acelaşi an prin sugrumare l-au 
omorât, de acelaşi stejar spânzurân- 
du-l. Iar trupurile lor cele sfinte, 
credincioşii le-au îngropat la un loc 
de cinste. 


După aceasta a pătimit fericitul Eus- 
tatie. Acesta era tânăr de ani, însă 
prin bărbăteasca vitejie pe mulţi îi 
covârşea. Şi era frumos la faţă, dar 
mai frumos cu sufletul şi cu înţele- 
gerea. Petrecea cinstită viaţă în post 
şi rugăciuni, săvârşind toată fapta 
bună. Însă şi acesta slujea voievodu- 
lui. Intr-o vreme, văzându-l voievo- 
dul, l-a întrebat: „Oare eşti creştin?” 
După ce s-a mărturisit creştin pe 
faţă, voievodul s-a umplut de mânie 
şi, vrând să întoarcă pe sfânt de la 
gândul lui cel bun, mai întâi îl silea 
să mănânce carne, iar el nu voia să 
mănânce. Dar nici cu ochii n-a vrut 
să se uite la ea, pentru că era postul 
cel dinaintea Naşterii lui Hristos. 
Aceasta văzând-o voievodul, mai 
mult s-a aprins de mânie şi a porun- 
cit ca să-l bată cu toiege de fier fără 
de milă pe tânăr. Iar el, nu numai că 
nu se văita, nici suspina şi nici nu 
vărsa lacrimi; ci mai vârtos mulţu- 
mea lui Dumnezeu, că l-a învredni- 
cit a pătimi pentru numele Lui cel 
Sfînt. 


După aceasta, văzând voievodul că 
nimic nu sporeşte, a osândit pe mu- 
cenic la moarte, poruncind să-l 
spânzure de același stejar, de care 
într-acelaşi an au fost spânzurați cei 
doi Sfinţi Mucenici, Antonie şi Ioan. 


Iar după câtăva vreme înmulţindu- 
se creştinii în cetatea aceea, au ru- 
gat pe voievod să le dea lor acel loc, 
în care cei trei mucenici au murit 
pentru Hristos. Apoi tăind acel ste- 
jar, au zidit o biserică în numele 
Preasfintei Treimi; iar unde era ste- 
jarul, acolo au aşezat dumnezeiescul 
prestol şi au adus într-acea biserică 
moaştele sfinţilor mucenici: Anto- 
nie, Ioan şi Eustatie, întru slava lui 
Dumnezeu. Amin. 

Lecţia istoriei 


Cum a fost cu putinţă să apară pe 
faţa pământului aceste ideologii, în 
care noi am stat 45 de ani, iar ruşii 
mult mai mult? 


Dar ce înseamnă ideologie? Conform 
dicţionarelor, ideologiile sunt conste- 
laţii de credinţe şi expresii cu încăr- 
cătură simbolică, prin care lumea 
este prezentată, interpretată şi eva- 
luată într-un mod menit să mobili- 
zeze, să orienteze, să organizeze şi 
să justifice anumite modalităţi sau 
direcţii de acțiune şi să anatemizeze 
altele. 


Când are omul nevoie de aceste ideo- 
logii? De ce au apărut ele? Ideologi- 
ile au apărut pe mormântul cre- 
dinţei creştine. Virgil Gheorghiu, 
autorul romanului „Ora 25”, spune 
acest cuvânt: „Speranţa este o iarbă 
care creşte chiar şi pe morminte”. 
Când ideea creştină nu a mai avut 
putere, omul a căutat soluţii. El nu a 
mai crezut în soluţia divină, soluţia 
credinţei, soluţia-Hristos. 


Ce face ideologia? Ideologia încearcă 
să răspundă celor mai profunde în- 
trebări ale omului şi intră în cele mai 
adânci aspecte ale vieţii sale, încer- 
când să le rezolve. Care sunt aceste 
aspecte: cine suntem? ce-i cu noi 
aici? ce trebuie să facem? pentru ce 
să răbdăm toate? 


Dacă te întrebi cine suntem? şi nu 
ştii să răspunzi cu cuvintele credinţei 
creştine, trebuie să găseşti altceva în 
loc. Ce trebuie să facem? Răspunsul 
ideologiilor a fost: să facem comunis- 
mul, să facem o lume mai bună, să 


facem sindicate. 


După ce am trecut prin ideologia 
fascistă şi prin cea comunist-ateistă, 
care au dominat secolul XX, azi tră- 
im în ideologia consumismului şi a 
bunului plac. Aşadar, nu am scăpat 
de ideologii... 


„Și am văzut şi am auzit un vultur, 
care zbura spre înaltul cerului şi 
striga cu glas mare: Vai, vai, vai 
celor ce locuiesc pe  pă- 
mânt!” (Apocalipsa 8, 13) 


Conflagraţiile mondiale au fost stâr- 
nite de om, dar au provocat o şi mai 
mare criză sufletească a omului. Ide- 
ologiile care au apărut după ele au 
încercat să afle rostul omului în lu- 
me: ce-i cu noi şi ce trebuie să fa- 
cem? Ideologiile au răspuns şi au 
învăţat pe oameni ce trebuie să facă. 


În germene, alături de ele, deşi nede- 
clarată încă, era ideologia consumis- 
mului şi a bunului plac. Bazele ei nu 
s-au pus ca la comunism sau la fas- 
cism, care au intrat în istorie cu vio- 
lenţă şi un program politic. Ideolo- 
gia consumistă întâi face şi apoi 
vorbeşte. Exact ca tinerii de azi: 
întâi trăiesc în curvie şi apoi mai văd 
ei... 


Împreună cu ideologiile violent de- 
clarate, apare consumismul, care 
creştea şi creştea. Fascismul a fost 
retezat în cea mai mare parte, comu- 
nismul a mers o bună vreme în isto- 
rie, spre viitorul luminos. Dar consu- 
mismul merge încet, gradat, bine 
aşezându-se, pas cu pas. Cuceririle 


Dezlesarea 
prezentului 


PRIN ÎNȚELEGEREA 
TRECUTULUI 

Preot Ștefan 


lui sunt statornice. 


Toată lumea ştia că ideologia comu- 
nistă este aberantă, toţi ascultau pla- 
nurile cincinale şi nimeni nu le cre- 
dea. Insă consumismul merge 
mercantil şi foarte bine aşezat, pen- 
tru „binele” omului, având înfăţi- 
şare de înger de lumină, toleran- 
țţă, ecumenism, înţelegere, pace. Co- 
munismul a eşuat, până şi capitalis- 
mul a fost biruit de consumism, căci 
fiul şi-a mâncat tatăl. 


Apoi ideologia consumistă a ajuns să 
se organizeze, să se vădească. Ea se 
numeşte: Uniunea Europeană, Piaţa 
comună, Noua Ordine Mondială, 
Banca Mondială, Fondul Monetar 
Internaţional. Aceştia sunt pionii şi 
zeii consumismului, cei care organi- 
zează toată lumea. 


Deşi nu s-a manifestat iniţial ca ideo- 
logie, prin statute sau legi, cu tim- 
pul consumismul a ajuns nu 
doar să coloreze legile, ci să pă- 
trundă şi gândirea oamenilor. 
Gândul omului este tot mai lipsit de 
dragoste, neînduplecat, clevetitor, 
crud, neiubitor de bine, trădător, 
iubitor de plăceri. Acesta este vârful 
ideologiei consumiste, prin care se 
face un nou turn babilonic, pe mete- 
rezele căruia se va săvârşi liturghia 
consumismului. Liturghia neagră a 
morţii sufletului omenesc! 


(va urma) 

Cuvinte de întărire 


Mâncarea cea cu 


RUGĂCIUNE 


Odată, împăratul Teodosie cel Tânăr a ieşit să se pre- 
umble în împrejurimile Constantinopolului şi, văzând 
coliba unor monahi, s-a oprit şi a intrat la dânşii. Bă- 
trânul l-a întrebat pe împărat dacă voieşte să guste ce- 
va. 


- Aş voi, a răspuns împăratul. 

Bătrânul a adus înaintea împăratului pâine, untde- 
lemn, sare şi apă. Împăratul a mâncat şi a băut, apoi l-a 
întrebat pe bătrân: 

- Știi oare cine sunt eu? 


Monahul a răspuns: 


- Dumnezeu ştie cine eşti. 


- Eu sunt împăratul Teodosie. 


Atunci monahul s-a plecat tăcut înaintea împăratului. 
Împăratul i-a zis: 


- Eu sunt împărat şi fiu de împărat, dar crede-mă, în 
toată viaţa mea nu am mâncat nicicând bucate mai 
gustoase decât cele pe care le-am mâncat azi la tine. 


- Știi oare de ce? l-a întrebat bătrânul. Pentru că noi, 
monahii, gătim bucatele cu rugăciune şi cu bi- 
necuvântare şi pentru aceasta chiar şi hrana 
cea mai amară ni se face dulce la gust. La voi 
însă bucatele se gătesc cu multă osteneală şi nu cereți 
binecuvântarea lui Dumnezeu; pentru aceea chiar şi 
cele mai gustoase bucate se fac fără gust. 


Patericul 
ne invaţța 


Un frate a întrebat pe Avva Pimen zicând: 
Cum trebuie să fie cei din obşte? 


Şi i-a zis lui Bătrânul: 


Cel ce stă în obşte este dator să-i vadă pe toți fraţii ca pe unul, apoi să-şi țină gura şi ochii. Și 


aşa îşi va găsi odihna. 


